Hagesanger

Hagesanger (Sylvia borin) tilhører sangerfamilien.

Hagesangeren er 13-15 cm i lengde, og har et vingespenn på 21 til 24 cm. Den veier mellom 16 og 22 gram. Oversiden er olivenbrun, undersiden er lysebrun, og beina er grå. Den har en diffus lys øyering rundt det mørke øyet. Hannen og hunnen har samme fargedrakt. En hagesanger kan bli opptil ti år gammel.

Den er en sommergjest i stort sett hele Europa, overvintrer i tropiske strøk i Afrika. I Norge er den en sommergjest stort sett over hele landet, men svært sjelden i Finnmark.

Hagesangeren er en insekteter, men kan også forsyne seg med bær på høsten.

Hagesangeren er kjønnsmoden etter ett år. Den bygger redet sitt godt gjemt inne i busker. Det skålformede redet er laget av gress, røtter, hår og løv. Hunnen legger 4-5 brunflekkete hvite egg, og ruger i 11 til 12 dager. Ungfuglene blir i reiret i 10 til 12 dager. Det er anslått omtrent tolv millioner hekkende par i Europa.

 Eksterne lenker 


Kategori:Sangerfamilien
Kategori:Dyr formelt beskrevet av Pieter Boddaert
Kategori:Fugler formelt beskrevet i 1783